# Úradný vestník C 106A/21.

| | ISSN 1977-1037 |
| --- | --- |
| Úradný vestník
  Európskej únie | C 106A |
| | |
| Slovenské vydanie | Informácie a oznámenia | Ročník 6121. marca 2018 |

ISSN 1977-1037

Úradný vestník

Európskej únie

C 106A

Slovenské vydanie

Informácie a oznámenia

Ročník 6121. marca 2018

---

| Číslo oznamu | Obsah | Strana |
| --- | --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2018/C 106 A/01 | EUROSTAT — Oznámenie o voľnom pracovnom mieste na funkciu zástupcu/zástupkyne generálnej riaditeľky (platová trieda AD 15) — Luxemburg (článok 29 ods. 2 služobného poriadku) — COM/2018/10378 | 1 |

Číslo oznamu

Obsah

Strana

V   Oznamy

ADMINISTRATÍVNE POSTUPY

Európska komisia

2018/C 106 A/01

EUROSTAT — Oznámenie o voľnom pracovnom mieste na funkciu zástupcu/zástupkyne generálnej riaditeľky (platová trieda AD 15) — Luxemburg (článok 29 ods. 2 služobného poriadku) — COM/2018/10378

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 21.3.2018 | SK | Úradný vestník Európskej únie | CA 106/1 |
| --- | --- | --- | --- |

21.3.2018

SK

Úradný vestník Európskej únie

CA 106/1

---

EUROSTAT

Oznámenie o voľnom pracovnom mieste na funkciu zástupcu/zástupkyne generálnej riaditeľky (platová trieda AD 15) — Luxemburg

(článok 29 ods. 2 služobného poriadku)

COM/2018/10378

(2018/C 106 A/01)

Kto sme

Eurostat je generálnym riaditeľstvom Európskej komisie. Poskytuje Európskej únii kvalitné štatistické informačné služby, ktoré využívajú európske inštitúcie, členské štáty, finančné trhy, podnikateľské subjekty, médiá a široká verejnosť.

Eurostat zabezpečuje koordináciu a posilnenie riadenia Európskeho štatistického systému (ESS) s cieľom poskytovať všetkým používateľom jednoduchý prístup k včasným spoľahlivým a porovnateľným štatistickým údajom na úrovni EÚ. Je zodpovedný za predkladanie návrhov všetkých právnych predpisov EÚ v oblasti štatistiky. Eurostat ďalej koordinuje úsilie o zdokonalenie štatistických systémov v kandidátskych krajinách, ako aj v širšom medzinárodnom spoločenstve.

Zástupca/zástupkyňa generálnej riaditeľky Eurostatu je zodpovedný/-á za riaditeľstvá B, E, F a G, t. j. za približne 550 zamestnancov (vrátane pomocných zamestnancov a stážistov). Zodpovedá sa generálnej riaditeľke Eurostatu, ktorá je aj hlavnou štatističkou Európskej únie. Sídlo Eurostatu sa nachádza v Luxemburgu.

Čo ponúkame

Zástupca/zástupkyňa generálnej riaditeľky bude pomáhať generálnej riaditeľke pri celkovom strategickom smerovaní a riadení Eurostatu, s osobitnou zodpovednosťou za riaditeľstvá zodpovedné za „metodiku a podnikové štatistické a IT služby (ESTAT.B), „sektorovú a regionálnu štatistiku“ (ESTAT.E), „sociálnu štatistiku“ (ESTAT.F), „všeobecnú podnikovú štatistiku“ (ESTAT.G), ako aj za pracovnú skupinu pre „big data“.

Bude viesť činnosti priamo jemu/jej podriadených útvarov a dohliadať na ne, a okrem iného bude prispievať k určovaniu a vykonávaniu stratégie a pracovných programov Eurostatu; k rozvoju, tvorbe a šíreniu európskej štatistiky a k zastupovaniu Eurostatu na schôdzach alebo podujatiach na vysokej úrovni.

Zástupca/zástupkyňa generálnej riaditeľky vykonáva svoje úlohy pod vedením generálnej riaditeľky a zastupuje ju v čase jej neprítomnosti.

Koho hľadáme

Úspešný uchádzač musí byť mimoriadnym a dynamickým pracovníkom, ktorý je schopný preukázať tieto vlastnosti:

| — | vynikajúce analytické schopnosti, schopnosť identifikovať kľúčové otázky, rozvíjať a vytvárať strategické ciele a premietnuť ich do praktických a realistických akčných plánov, |
| --- | --- |

—

vynikajúce analytické schopnosti, schopnosť identifikovať kľúčové otázky, rozvíjať a vytvárať strategické ciele a premietnuť ich do praktických a realistických akčných plánov,

| — | významné dosiahnuté úspechy na pozícii vedúceho alebo riadiaceho pracovníka a komunikátora, a to aj pri riadení veľkých tímov a správe finančných zdrojov na vysokom riadiacom stupni, |
| --- | --- |

—

významné dosiahnuté úspechy na pozícii vedúceho alebo riadiaceho pracovníka a komunikátora, a to aj pri riadení veľkých tímov a správe finančných zdrojov na vysokom riadiacom stupni,

| — | vynikajúce schopnosti určovať a zameriavať sa na priority, zabezpečovať nadväzné opatrenia, hodnotiť pokrok a monitorovať vykonávanie, |
| --- | --- |

—

vynikajúce schopnosti určovať a zameriavať sa na priority, zabezpečovať nadväzné opatrenia, hodnotiť pokrok a monitorovať vykonávanie,

| — | vynikajúce medziľudské, rozhodovacie a vyjednávacie zručnosti na vysokej úrovni a veľmi dobrú schopnosť efektívne a účinne komunikovať so všetkými zainteresovanými stranami v rámci Komisie alebo mimo nej a budovať s nimi dôveryhodné vzťahy, |
| --- | --- |

—

vynikajúce medziľudské, rozhodovacie a vyjednávacie zručnosti na vysokej úrovni a veľmi dobrú schopnosť efektívne a účinne komunikovať so všetkými zainteresovanými stranami v rámci Komisie alebo mimo nej a budovať s nimi dôveryhodné vzťahy,

| — | veľmi dobrú znalosť politík, ktoré spadajú do právomoci Eurostatu, a najmä do funkcie zástupcu generálneho riaditeľa. |
| --- | --- |

—

veľmi dobrú znalosť politík, ktoré spadajú do právomoci Eurostatu, a najmä do funkcie zástupcu generálneho riaditeľa.

Čo musia uchádzači spĺňať (kritériá účasti)

Do výberovej fázy konania budú zaradení tí uchádzači, ktorí k dátumu uzávierky podávania prihlášok spĺňajú tieto formálne kritériá:

Štátna príslušnosť: uchádzači musia byť štátnymi príslušníkmi jedného z členských štátov Európskej únie.

Vysokoškolské vzdelanie alebo diplom: uchádzači musia mať:

| i) | buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky a viac; |
| --- | --- |

i)

buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky a viac;

| ii) | alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte). |
| --- | --- |

ii)

alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte).

Odborná prax: uchádzači musia mať aspoň 15-ročnú postgraduálnu odbornú prax na pozícii, na ktorej sa vyžaduje uvedené vzdelanie.

Prax v riadiacej funkcii: v rámci uvedenej odbornej praxe musia mať uchádzači aspoň 5 rokov skúseností vo vysokej riadiacej funkcii (1), ktoré by sa mali priamo týkať oblasti súvisiacej s ponúkanou pozíciou.

Jazykové znalosti: uchádzači musia mať dôkladnú znalosť jedného z úradných jazykov Európskej únie (2) a uspokojivú znalosť ďalšieho z týchto úradných jazykov. Výberové komisie počas pohovoru overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa časť pohovoru môže uskutočniť v tomto ďalšom jazyku.

Veková hranica: Uchádzači by nemali mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku] (3).

Nezávislosť a vyhlásenie o záujmoch

Od uchádzačov sa pred prevzatím funkcie vyžaduje vyhlásenie, že budú konať nezávisle vo verejnom záujme, ako aj vyhlásenie, v ktorom vylúčia akékoľvek záujmy, ktoré by mohli ohroziť ich nezávislosť.

Vymenovanie a podmienky zamestnávania

Európska komisia vyberie a vymenuje zástupcu/zástupkyňu generálnej riaditeľky Eurostatu v súlade s postupmi, ktoré uplatňuje pri výbere zamestnancov a ich prijímaní do pracovného pomeru (pozri aj súborný dokument o politike týkajúcej sa vyšších úradníkov (4)). V priebehu tohto výberového konania musia uchádzači, ktorí dostali od Poradného výboru Komisie pre vymenúvanie pracovníkov pozvanie na pohovor, ešte pred samotným pohovorom absolvovať testy v hodnotiacom centre, ktoré vykonávajú externí konzultanti pre výber pracovníkov.

Z praktických dôvodov a s cieľom čo najrýchlejšie zavŕšiť výberové konanie v záujme uchádzačov, ako aj predmetnej inštitúcie sa výberové konanie uskutoční iba v anglickom a/alebo vo francúzskom jazyku (5).

Plat a podmienky zamestnávania zodpovedajú platu a podmienkam stanoveným v Služobnom poriadku pre úradníkov Európskej únie zaradených do platovej triedy AD 15. Uchádzači by mali vziať na vedomie požiadavku stanovenú v služobnom poriadku, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Miesto zamestnania zástupcu/zástupkyne generálnej riaditeľky Eurostatu sa nachádza v Luxemburgu.

Rovnosť príležitostí

Európska komisia uplatňuje aktívnu politiku rovnosti príležitostí (najmä pokiaľ ide o rodovú rovnosť) s cieľom ďalej zvyšovať podiel žien v riadiacich funkciách a obzvlášť podporuje prihlášky od žien.

Postup podávania žiadostí

Pred podaním prihlášky si dôkladne overte, či spĺňate všetky kritériá účasti („Čo musia uchádzači spĺňať“), najmä pokiaľ ide o požadovaný druh diplomu, požadovanú odbornú prax, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na webovej stránke

https://ec.europa.eu/dgs/human-resources/seniormanagementvacancies/

a postupujte podľa pokynov týkajúcich sa jednotlivých fáz konania.

Musíte mať platnú e-mailovú adresu. Táto adresa bude slúžiť na identifikáciu vašej registrácie, ako aj na komunikáciu s vami počas rôznych fáz výberového konania. Akúkoľvek zmenu vašej e-mailovej adresy preto oznámte Európskej komisii.

K vašej prihláške je potrebné pripojiť životopis vo formáte PDF a online vyplniť motivačný list (najviac 8 000 znakov). Z praktických dôvodov a s cieľom čo najrýchlejšie zavŕšiť výberové konanie v záujme uchádzačov, ako aj predmetnej inštitúcie musia byť životopis a motivačný list napísané v anglickom, vo francúzskom alebo v nemeckom jazyku.

Po dokončení online registrácie vám bude doručený e-mail o potvrdení registrácie prihlášky. Tento e-mail bude obsahovať aj registračné číslo, ktoré bude vaším referenčným číslom vo všetkých otázkach súvisiacich s prihláškou. Ak nedostanete potvrdzujúci e-mail, znamená to, že prihláška nebola zaregistrovaná!

Dovoľujeme si vás upozorniť na skutočnosť, že priebeh spracovania vašej prihlášky nemožno sledovať online. O stave vašej prihlášky vás bude Európska komisia informovať priamo.

V prípade záujmu o viac informácií a/alebo v prípade technických problémov pošlite e-mail na adresu: HR-MANAGEMENT-ONLINE@ec.europa.eu

Dátum uzávierky registrácie

Dátum uzávierky registrácie je 24. apríla 2018 o 12.00 hod. (poludnie) bruselského času. Po tomto dátume už online registrácia nebude možná.

Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už nebudete môcť zadávať žiadne údaje. Oneskorené prihlášky sa nebudú brať do úvahy.

Dôležitá informácia pre uchádzačov

Uchádzačom pripomíname, že práca výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s členmi týchto komisií je zakázaný.

Ochrana osobných údajov

Komisia zabezpečí, aby osobné údaje uchádzačov boli spracované v zmysle požiadaviek nariadenia Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (6).

---

(1)  Uchádzači by mali aspoň v prípade týchto 5 rokov, počas ktorých nadobudli prax vo vysokej riadiacej funkcii, uviesť vo svojom životopise tieto údaje: 1. názov a náplň zastávaných riadiacich funkcií; 2. počet zamestnancov, ktorých v týchto pozíciách riadili; 3. objem spravovaného rozpočtu a 4. počet úrovní, ktoré boli v hierarchickej štruktúre tejto riadiacej pozícii nadriadené a podriadené, a počet zamestnancov rovnakého zaradenia.

(2)  http://ec.europa.eu/education/official-languages-eu-0_sk

(3)  http://eur-lex.europa.eu/legal-content/SK/TXT/PDF/?uri=CELEX:01962R0031-20140701&from=SK

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  Výberová komisia zaistí, aby neboli zvýhodnení uchádzači, pre ktorých je jeden z týchto jazykov rodným jazykom.

(6)  Ú. v. ES L 8, 12.1.2001, s. 1.

---